Glitėnas
55°34′13″š. pl. 24°01′53″r. ilg.﻿ / ﻿55.5703°š. pl. 24.0315°r. ilg.﻿ / 55.5703; 24.0315 Glitėnas – ežeras vidurio Lietuvoje, Panevėžio rajone, apie 5 km į šiaurės vakarus nuo Krekenavos. Ežero ilgis iš šiaurės į pietus – 0,13 km, plotis – iki 0,11 km. Altitudė 57,4 m. Šiaurėje išteka 0,39 km ilgio bevardis upelis į Lokaušos upę. Visi krantai labai užpelkėję, apaugę krūmynais ir medžiais. Į rytus ir pietus įsikūręs Glitėnų kaimas. Pietuose eina kelias  3004  Krekenava–Skėmiai–Grinkiškis , plyti dirbami laukai. Pavadinimas kildintinas iš žodžio glitus („glebus, težus, lipus, slidus, švelnus, gleivėtas“).